ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

1. privind aprobarea devizului general actualizat privind cheltuielile necesare realizării obiectivului de investiţii *„Reabilitare și modernizare Vila Runc și construire anexă în vederea desfășurării de activități cultural-recreative’’* – Lot 5, din cadrul proiectului ’’Îmbunătățirea serviciilor sociale, recreative și a spațiilor publice urbane în municipiul Câmpulung Moldovenesc’’ finanțat prin Programul Operational Regional 2014-2020 – Axa prioritară 13 – Sprijinirea regenerării orașelor mici și mijlocii, Prioritatea de investiții 9b – Promovarea incluziunii sociale, combaterea sărăciei și a oricărei forme de discriminare, Obiectiv specific 13.1 – Îmbunătățirea calității vieții populației în orașele mici și mijlocii din România, COD SMIS 125615

**INIŢIATOR PROIECT DE HOTÃRÂRE:** Primar

1. Direcţia tehnică şi urbanism din cadrul Primăriei municipiului Câmpulung Moldovenesc, referitor la proiectul de hotărâre, dăm următoarele referințe:
2. Urmare semnării contractului de finanțare nr. 7.168 din 14.10.2021 cu Ministerul Dezvoltării, Lucrărilor Publice și Administrației în cadrul Programului Operational Regional 2014-2020 – Axa prioritară 13 – Sprijinirea regenerării orașelor mici și mijlocii, Prioritatea de investiții 9b – Promovarea incluziunii sociale, combaterea sărăciei și a oricărei forme de discriminare, Obiectiv specific 13.1 – Îmbunătățirea calității vieții populației în orașele mici și mijlocii din România, au fost derulate activitățile necesare realizării proiectului, inclusiv pentru obiectivul „Reabilitare și modernizare Vila Runc și construire anexă în vederea desfășurării de activități cultural-recreative’’ – Lot 5.
3. Conform condițiilor Programului, au fost elaborate studiile, au fost obținute avize/acorduri și documentațiile tehnico-economice necesare.
4. Prin HCL 108/14 august 2023 au fost aprobate documentațiile la faza PTh. și obiectivul a fost supus achiziției. Au fost derulate două proceduri de achiziție (nr. SCN1131900 inițiată în data de 27.09.2023 și nr. SCN1133683 din 27.10.2023), dar nici la aceste proceduri nu s-a prezentat niciun ofertant.
5. Au fost reanalizate documentațiile împreună cu proiectantul, o altă analiză a pieței și se propune actualizarea devizului general privind cheltuielile necesare realizării obiectivului.
6. Valoarea totală a obiectivului *„Reabilitare și modernizare Vila Runc și construire anexă în vederea desfășurării de activități cultural-recreative’’* – Lot 5 este în sumă 4.496.702,19 lei inclusiv T.V.A., din care lucrări efective de construcții (C+M) în valoare de 3.747.810,44 lei inclusiv T.V.A.

Prin contractul de finanțare mai sus menționat, pentru acest obiectiv, din fonduri nerambursabile este finanțată suma de 2.723.110,34 lei. Momentan, orice altă cheltuială suplimentară este în sarcina bugetului local. Valoarea finanțării va putea fi suplimentată, în condițiile OG 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile. Vom face toate demersurile necesare pentru și suplimentarea finanțării nerambursabile, dar, pentru derularea procedurilor de achiziție, este necesară asigurarea finanțării de la bugetul local.

1. Valoarea finală a obiectivului va rezulta în urma procedurilor de achiziție a lucrărilor.
2. Reamintim obiectivele proiectului:
* Îmbunătățirea serviciilor sociale, educaționale și cultural-recreative prin înființarea unui centru cultural și recreativ pentru tineret.
* Refuncționalizarea și reabilitarea construcției C1 - Vila Runc din municipiul Câmpulung Moldovenesc, județul Suceava, astfel încât aceasta să poată fi adusă la parametri de siguranță și funcționare impuși de legislația în vigoare.
* Anexă - construcția propusă cu regim de înălțime S(partial)+D(partial)+P+M**,** având dimensiunile maxime de 55,83 x 61,05 m, cu urmatoarele functiuni:
* **Subsol tronson A** este alcătuit din Hol și cameră depozitare materiale întreținere
* **Demisol tronson A** este alcătuit din următoarele funcțiuni: Centrală termică
* **Parter tronson A** este alcătuit din următoarele funcțiuni: vestiar personal, sală audiții și grup sanitar mixt.
* **Mansarda tronson A** este alcătuit din următoarele funcțiuni: bibliotecă și sală de lectură
* **Parter tronson B** este alcătuit din următoarele funcțiuni: hol acces+recepție, sală de așteptare, hol distribuție, sală multifuncțională, activități recreative, oficiu, depozit materiale întreținere, vestiar personal, grup sanitar, acces personal, grup sanitar bărbați, grup sanitar femei, grup sanitar persoane cu dizabilități, cameră întreținere, hol legătură tronson A-B
* **Mansarda tronson B** este alcătuit din următoarele funcțiuni: hol birou, cabinet consiliere, grup sanitar.
* Punerea la dispoziția tinerilor a infrastructurii necesare: calculatoare, acces internet gratuit, bază de date.
* Realizarea unor cursuri necesare pentru creșterea calitatii proiectelor de tineret.
* Informare si consultanta privind posibilitățile si activitatile de tineret aflate în derulare sau finantabile.
* Lucrări de amenajări exterioare.

Având în vedere cele mai sus expuse, proiectul de hotărâre este oportun, legal și necesar.

Argumentele aduse de inițiator sunt reale și pertinente.

|  |  |
| --- | --- |
| **Direcția tehnică și urbanism****Director executiv adjunct,**Istrate Luminiţa | **Serviciul investiții, tehnic, administrativ,****Șef serviciu**Erhan Andrei |